**GUVERNUL ROMÂNIEI**

#### **HOTĂRÂRE**

#### **pentru modificarea Hotărârii Guvernului nr.315/2021 privind organizarea şi funcţionarea Ministerului Economiei, Antreprenoriatului și Turismului**

În temeiul art.108 din Constituţia României, republicată,

**Guvernul României adoptă prezenta hotărâre:**

**ART.I** Hotărârea Guvernului nr.315/2021 privind organizarea şi funcţionarea Ministerului Economiei, Antreprenoriatului și Turismului, se modifică și se completează dupa cum urmează:

1. Articolul 4 alin.(8) litera H pct. (12) se abrogă.
2. Articolul 8 alin (3) se modifica și va avea urmatorul cuprins:

„(3) Numărul maxim de posturi aprobat pentru aparatul propriu al ministerului este de 584 de posturi finanțate de la bugetul de stat, exclusiv demnitarii și posturile aferente cabinetelor demnitarilor. Din numărul maxim de posturi, 83 de posturi sunt destinate pentru birourile care constituie rețeaua de reprezentare comercial-economică externă.”

1. Articolul 8 alin (4) se modifică și va avea următorul cuprins:

” (4) Numirea personalului din birourile care constituie rețeaua de reprezentare comercial-economică externă se face de către ministrul economiei, antreprenoriatului și turismului, cu avizul Ministerului Afacerilor Externe. Activitatea birourilor economice, respectiv a birourilor de promovare a comerțului exterior și investițiilor străine se derulează în baza unui protocol de colaborare încheiat între minister și Ministerul Afacerilor Externe.”

1. Articolul 8 alin (7) și alin. (8) se abrogă.
2. După articolul8. alin.(10) se introduce aliniatul (11) cu următorul conținut:

”(11) Minsterul Economiei Antreprenoriatului și Turismului desemnează din specialiștii săi consilieri și/sau experți care să își desfășoare activitatea în cadrul Reprezentanței Permanente a României pe lângă Uniunea Europeană, pentru îndeplinirea atribuțiilor specifice în vederea participării la activitățile Uniunii Europene. Numărul maxim de posturi pentru personalul detașat în cadrul reprezentanței permanente a României pe lângă Uniunea Europeană este de 6.

**ART.II** Anexa nr.1 la Hotărârea Guvernului nr.315/2021 privind organizarea şi funcţionarea Ministerului Economiei, Antreprenoriatului și Turismului, publicată în Monitorul Oficial al României, Partea I, nr. 267 din 17 martie 2021, se modifică și se înlocuiește cu anexa la prezenta hotărâre.

**ART.III** (1)Aplicarea procedurilor legale funcționarilor publici, prevăzute de art.408 din Ordonanta de urgență a Guvernului nr.57/2019 privind Codul administrativ, cu modificările și completările ulterioare, cu privire la reorganizarea din cadrul structurii Ministerului Economiei, Antreprenorialtului și Turismului, se realizează în termen de minim 30 de zile de la data intrării în vigoare a prezentei hotărâri.

(2) Respectarea regimului juridic aplicabil personalului contractual se realizează în conformitate cu dispozițiile legislației muncii și a Titlului III- personalul contractual din autoritățile și instituțiile publice din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, cu privire la reorganizarea din cadrul structurii Ministerului Economiei, Antreprenorialtului și Turismului.

**ART. IV** Încadrarea personalului în numărul maxim de posturi aprobat şi în noua structură organizatorică se face în termenele şi cu respectarea condiţiilor prevăzute de legislaţia în vigoare pentru fiecare categorie de personal.

 **PRIM-MINISTRU,**

**FLORIN-VASILE CÎȚU**

**București**

**Nr.**